{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o zdravstvenim pregledima za utvrđivanje zdravstvene sposobnosti za držanje i nošenje oružja Obrasci"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ina Kardoš, dr. med. spec. med. rada i sporta","PRAVILNIK O ZDRAVSTVENIM PREGLEDIMA ZA UTVRĐIVANJE ZDRAVSTVENE SPOSOBNOSTI ZA DRŽANJE I NOŠENJE ORUŽJA,\nČlanak 2.","Ordinacija medicine rada Nada Strikić, spec. med. rada i sporta i Ordinacija Ina Kardoš; spec. med.rada i sporta: predlažemo da se u čl. 2. omogući kategorija kontrolnog pregleda. Indikaciju tj. periodiku kontrolnog pregleda postavlja spec. medicine rada i sporta na prethodnom ili izvanrednom pregledu.\nOBRAZLOŽENJE PRIJEDLOGA: dozvola za držanje i nošenje oružja je kod određenog broja radnika u RH sredstvo za rad kao npr. zaštitari, radnici koji rade u tvornici oružja. Ukoliko se kod takvih radnika/pacijenata ne predvidi mogućnost kontrolnog pregleda ocjenom nesposoban oni će bit eliminirani iz sustava rada. Postoje stanja i bolesti koja su ne rijetko povod za izvanredni pregled a koja mogu, nakon nekoliko tjedana, najviše mjeseci, biti uspješno izliječena ili stavljena pod nadzor. Ovaj čl. stavlja u diskriminirajući položaj bilo kojeg radnika koji se usudi biti prijevremeno spriječen za  rad te po toj osnovi biti upućen na izvanredni pregled. S poštovanjem, Strikić, Kardoš","Nije prihvaćen","Nije predmet pravilnika već zakona nabavi i posjedovanju oružja građana."]
[2,"Ina Kardoš, dr. med. spec. med. rada i sporta","PRAVILNIK O ZDRAVSTVENIM PREGLEDIMA ZA UTVRĐIVANJE ZDRAVSTVENE SPOSOBNOSTI ZA DRŽANJE I NOŠENJE ORUŽJA,\nČlanak 4.","Ordinacija medicine rada i sporta Nada sSrikić, Ordinacija medicine rada i sporta Ina Kardoš.: Zašto zdravstveni pregled obvezno obuhvaća \"prethodno pribavljeno mišljenje izabranog doktora medicine specijalista psihijatrije\"?\nOBRAZLOŽENJE: prethodni kao i izvanredni pregled za držanje i nošenje oružja obavezno obuhvaća i pregled, mišljenje i ocjenu psihijatra. S te osnove je potpuno nejasno zašto svaka osoba, radnik ili pacijent koja dolazi na medicinu rada za predmetni pregled treba nabaviti \"prethodno mišljenje izabranog doktora medicine spec. psihijatrije\". Zdravstveni sustav u RH ne poznaje kategoriju \"izabranog doktora medicine spec. psihijatrije\"te će se na ovaj način unijeti nova pitanja bez odgovora za sve naše korisnike. S poštovanjem.","Nije prihvaćen","Nije predmet pravilnika već zakona nabavi i posjedovanju oružja građana."]
[3,"STRUČNI RAZRED PSIHOLOGA U MEDICINI RADA","PRAVILNIK O ZDRAVSTVENIM PREGLEDIMA ZA UTVRĐIVANJE ZDRAVSTVENE SPOSOBNOSTI ZA DRŽANJE I NOŠENJE ORUŽJA,\nČlanak 4.","u čl. 4, st.7, t.1 u prvom redu umjesto „u prvom zdravstvenom pregledu „ treba pisati „ u zdravstvenom pregledu“ te  nakon „kognitivnih sposobnosti“ treba dodati „senzomotoričkih i psihomotoričkih sposobnosti“\n-u čl.4, st.7, t.2 predlažemo brisanje cijelog teksta i stavljanje novoga koji treba glasiti: \n„ u slučaju izvanrednog zdravstvenog pregleda osim utvrđivanja kognitivnih sposobnosti, senzomotoričkih i psihomotoričkih sposobnosti i procjena osobina ličnosti, s posebnim naglaskom na emocionalnu stabilnost i opću adaptiranost, psiholog može napraviti i proširenu obradu, ovisno o razlozima izvanrednog zdrav.pregleda\nOBRAZLOŽENJE: Potpuno stručno neutemeljenim i neopravdanim smatramo da je obim psihologijske obrade različit u \"prvom\" i „kasnijem“ pregledu. Psiholog donosi ocjenu sposobnosti na temelju rezultata psihodijagnostičke obrade, a svaka psihodijagnostička obrada uz intervju obavezno mora sadržavati i primjenu ostalih, prema procjeni psihologa, najadekvatnijih  psihodijagnostičkih instrumenata (testova i upitnika).  Propisati da ocjenu sposobnosti psiholog donosi samo na temelju intervjua je protivno Zakonu o psihološkoj djelatnosti (čl.25) i  Standardima psihologijskog testiranja.\nOsim toga, u čl.2 ovog Nacrta Pravilnika uopće ne postoji kategorija „kasnijih“ pregleda, već kategorije:\n\"- zdravstveni pregled koji se obavlja radi izdavanja uvjerenja o zdravstvenoj sposobnosti za  držanje i nošenje oružja,\n- izvanredni zdravstveni pregled kojeg obavlja vlasnik oružja za kojeg se opravdano sumnja da više nije zdravstveno sposoban za držanje i nošenje oružja.\n- izvanredni zdravstveni pregled obavlja i osoba čija je zdravstvena sposobnost različito ocijenjena u jednoj ili više zdravstvenih ustanova. „\ntako da je odredba prijedloga čl.4, st.7, t.2 u suprotnosti i s čl.2 Nacrta ovog Pravilnika.","Prihvaćen","Prihvaćen."]
[4,"STRUČNI RAZRED PSIHOLOGA U MEDICINI RADA","PRAVILNIK O ZDRAVSTVENIM PREGLEDIMA ZA UTVRĐIVANJE ZDRAVSTVENE SPOSOBNOSTI ZA DRŽANJE I NOŠENJE ORUŽJA,\nČlanak 9.","-u čl.9 d) predlažemo da „Zapreke iz područja psihologije“ budu rasčlanjene na 3 stavke, te u st.3. u drugom redu iza riječi „agresivnosti“ treba dodati „i druga psihopatološka stanja na području ličnosti“ tako da čl.9d) treba glasiti:\n       Zapreke iz područja psihologije\n      1. intelektualna insuficijencija ispod donje granice prosjeka, deficit specifičnih kognitivnih  \n         sposobnosti koje se očituju kao smetnje, smanjenje ili odsutnost pažnje i koncentracije, te    \n         poremećaji percepcije, mišljenja i pamćenja;\n       2. psihomotorni i senzomotorni poremećaji koji se očituju kao senzomotorna usporenost i \n           nekoordiniranost, smanjena vizualno-motorna koordinacija;\n       3. izražene devijacije osobnosti (emocionalna i socijalna nezrelost, neprilagođeno ponašanje, \n          anksioznost, agresivnost i druga psihopatološka stanja na području ličnosti)\n\nOBRAZLOŽENJE: Stavljanjem svih „zapreka iz područja psihologije“  pod čl. 9d) ne dobiva se točna informacija o kojoj zapreci iz područja psihologije se radi u slučaju negativne ocjene sposobnosti te smatramo da je neophodno napraviti predloženu rasčlambu  .","Prihvaćen","Prihvaćen."]